Вътьо Раковски
Сънувам, че съм жив

chitanka.info

Не знам дали е просто неизбежно,

или е просто като стар мотив —

все те докосвам и целувам нежно,

за да сънувам, че съм жив.

Ревнувам те до болка и до рана.

Пищиш в ушите ми със писък див

като изпуснат влак, като измама,

за да сънувам, че съм жив.

Заспивам. От умората умирам

нито нещастен, нито щастлив —

възкръснал от нощта,

от своя сън извирам

и почвам да сънувам, че съм жив.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.